rlitschk/wikidir huggingface dataset:
En Turnhall oder Sporthall is en deckte Hall, de för’t Utöven vun Sportoorden boet is. De eerste Turnhall in Düütschland is 1849 in Hamborg boet worrn. In de Bovörschriften vun de düütschen Bundslänner warrt för Turnhallen sünnere Norm- un Mindstmaten anraat oder ok vörschreven. So is in de Anlaag to de Schoolboverorden in Bayern to’n Bispeel en Grundflach vun 15 m × 27 m vörsehn. In den Tosamenhang gellt vör allen de DIN 18032, de DIN 18036 un de DIN 18038. Dat gifft ok grode Sport- un Turnhallen, de en Mehrfack vun de vörgeven Maten opwiesen doot un de dör verännerbore Wannen ünnerdeelt warrn künnt. Disse Form warrt as Mehrfachhall betekent, as to’n Bispeel Dreefachturnhall, Dreefachsporthall oder eenfach Dreefachhall. In de ehmoligen DDR geev dat mehrere Standardbowarken, de in grode Tall boet worrn sünd. En Bispeel dorför is de Tyyp KT 60 L mit en rund Dack. De Typenbo – Sporthall KT 60 L Speelfeld Anlaag to de Bayerischen Schoolboverorden (SchulbauV) Huhlmann & Wehr: Speelfeller (PDF) (2003: DIN 18032)
Hoisdörp is en Gemeend müt twee Oortsdeelen, Hoisdörp un Mötendörp. Hüüttodags höört de Gemeend to dat Amt Siek (Kreis Stormarn) in Sleswig-Holsteen. Hoisdörp is in de Mitt vun dat 13. Johrhunnert as en Rohdungsdörp grünnt worn. Dat eerste Dokument wo de Naam Hoisdörp to finnen is, is vun 1279. In dat Johr 1339 hett dat Hamborger Domkapitel dat Dörp köfft. Na de Reformatschoon weer Hertog Adolf vun Sleswig-Holsteen-Gottörp de niege Herr (1576) un Hoisdörp weer to een Deel vun dat Amt Trittau maakt. Na de Annexion vun Sleswig-Holsteen dör Preußen harrn se Hoisdörp in den niegen Kreis Stormarn ingleedert. In dat Johr 1889 weer’t to den Amtsbezirk Lüttensee toordnet. Hüüt is Hoisdörp en moderne Wahnort müt en lebennige Vereensleven un en fein Dörpmuseum (dat „Stormarnsche Dörpmuseum“).
Stavanger is de veertgröttste Stadt in Norwegen un hett 112.405 Inwohners (2004). Dat liggt an de Nord-Jæren in de Fylke Rogaland. Stavanger kreeg sien Stadtrecht wegens de Beginn vun de Bu vun de Dom üm 1120. Veele internatschonale Ölfirmen sünd in Stavanger to Huus, ok dat gröttste norweegsche, Statoil. Hier is ok en Ölmuseum. De Ole Stadtmidde („Gamle Stavanger“) is vun witte Holthüüs ut dat 18. un 19. Johrhunnert bestemmt. Midde vun de Stadt is de Doom (Stavanger domkirke). Bi de Stadt sünd Skirebeden un en Luchthaven. In Stavanger is ok en Jazz-Festival. Siet 2005 is Stavanger ok Universitätsstadt un Seet vun de Universität Stavanger.
Palmeira betekent Palmeira, Gemeen in Paraná, Brasilien, Palmeira, Gemeen in Santa Catarina, Brasilien, Palmeira d’Oeste, Gemeen in São Paulo, Brasilien, Palmeira, Oort op dat Eiland Sal, Republiek Kap Verde, Palmeira, Gemeen in de Provinz Manica, Mosambik, Palmeira, Gemeen in de Provinz A Coruňa, Spanien, Palmeira, Gemeen in’n Município Braga, Portugal, Palmeira de Faro, Gemeen in’n Município Esposende, Portugal, Leça da Palmeira, Gemeen in’n Município Matosinhos, Portugal, Palmeira, Gemeen in’n Município Santo Tirso, Portugal. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dit Woort hett noch annere Bedüden: kiek dorför ünner Nürnbarg (Mehrdüdig Begreep). Nürnbarg is de tweetgröttste Stadt in Bayern. Se hett 515.543 Inwahners (Stand: 31. Dez. 2020I) up en Rebeet vun 186,44 km² un liggt an de Pegnitz. Nürnbarg is de gröttste Stadt in Franken un Noordbayern. Nürnbarg grenzt an de Städer Erlangen un Fürth. Dor gifft dat dat Easycredit-Stadion, wat dat Stadion vun de 1. FC Nürnberg is. De 1. FC Nürnbarg weer negen mol düütsche Footballmeester un is nu wedder in de Bundesliga. Dat Easycredit-Stadion hett vörmols Frankenstadion heten un liggt in dat ehemaalsche Rieksparteidagsgelände vun't Drütte Riek. Nürnbarg is ok de gröttste düütsche Stadt ahn en botanisch Gaarn. In de Stadt leeft veele Lüe vun Herkumst ut Rumänien un Grekenland. Dor is ok en Huus vun de Heimat vun de Söbenbörger Düütschen. In Nürnbarg liggt ok en lütten Deel vun de Universität Erlangen-Nürnbarg. Annere grote Städer in de Neeg sünd t. B. Heilbronn, Offenbach. Nürnbarg is en Stadt, de tomeist en Börgermeester vun de SPD harr. 1935 keemen ut Nürnbarg de Nürnbarger Gesetten gegen de Jöden. Georg Daniel Heumann (1691-1759), düütsch Teekner un Koppersteker Ludwig Leinberger (1903-1943), düütsch Footballnatschonalspeler Max Morlock (1925-1994), düütsch Footballnatschonalspeler Ludwig Wieder (1900-1977),
Gomeisa is de Egennaam vun den Steern β Canis Minoris in’t Steernbild Lütten Hund. De Naam stammt ut dat Araabsche un bedüüt so veel as „de Lütte mit de dröven Ogen“. Disse Naam hett aver nix mit den Naam vun dat Steernbild un sien Mythologie to kriegen, man hett’n annern Oorsprung. De Steern Gomeisa is en blau-witten Dwarg vun de Hööftreeg. Sien Effektivtemperatur liggt bi 11.500 Kelvin. De Spektralklass vun Gomeisa is B8Ve. Vun wegen sien Spektrum geiht man bi Gomeisa dorvun ut, jüst so as bi de Sünn, dat he binnen in Waterstoff to Helium verbrennt. As dat utsütt, is Gomeisa en enkelten Steern ahn een Begleider. Sien Afstand bedriggt 52,192 Parsec oder ruchweg 170 Lichtjohren, wobi he en schienbore Helligkeit vun +2,9 mag opwiest.
São Nicolau is en Eiland in’n Atlantik. Se is een vun de negen bewahnten Eilannen vun de Republiek Kap Verde. São Nicolau liggt in’n Noorden vun’n Archipel twüschen de Eilannen São Vicente un Sal op en gemeensomen Deepseesockel mit São Vicente un de nich bewahnten Eilannen Santa Luzia, Raso un Branco. Dormit tellt se to de Ilhas de Barlavento („Eilannen över’n Wind“). Dör den Sockel entsteiht so en vergliekswies flachet un fischrieket Seebecken twüschen de Eilannen op de mit 5.300 m sünnst teemlich deepen Kapverdischen Seeswell. Dat Eiland São Nicolau höört to de bargigen Eilannen vun Kap Verde. De höchste Barg is de Monte Gordo mit ruchweg 1.312 m, wat en jüngeren enigermoten evenmatigen Vulkankegel mit en runne Kupp is. De Mitt vunt Eiland kriggt unregelmatige Nedderslääg. Dorgegen sünd de sieten Küstenstriepen un de wieten Halfeilannen dröög un mehr wöstenordig. Blots in’t Rebeet üm Fajã de Cima kann dank en Söötwaterstollen in grötterem Ümfang Ackerbo mit Help vun Bewatern bedreven warrn. De Hööftstadt vun dat Eiland is Ribeira Brava, man in de Twüschentiet is se an Inwahners un weertschopplich Bedüden vun de Fischer- un Havenstadt Tarrafal överdrapen worrn. Dat Eiland is in twee Distrikten, de so nöömten concelhos opdeelt. Een
Trimethylaminurie is en Stoffwesselkrankheit, bi de de Kranke na Fisch rüken deit. De Stoff Trimethylamin, de temlich dull na olen Fisch rüken deit, warrt normalerwies in de Lebber vun Enzymen ut de Grupp vun de Flavin-Monooxygenasen afboot un in Trimethylamin-N-Oxid ümwannelt, wat nich rüken deit. Bi Minschen mit Trimethylaminurie fehlt dit Enzym un dat Trimethylamin sammelt sik in’n Körper un warrt mit Sweet, Urin un Aden na buten afgeven. Bi Minschen mit Trimethylaminurie is normalerwies dat FMO3-Gen in de Chromosomenregion 1q23-q25 kaputt. Blot wenn bi beide Öllern dit Gen kaputt is, kriggt een de Krankheit (autosomal-rezessiv). Faststellen lett sik de Krankheit över en Urintest, de meten deit, woveel Trimethylamin un Trimethylamin-N-Oxid dor in is. De geneetsche Nawies lett sik över en Bloodtest maken. Behanneln lett sik de Krankheit blot dör en spezielle Diät, de ahn de Saken utkummt, ut de sik Trimethylamin billt (to’n Bispeel Cholin un Carnitin). Also wenig Eier, Paalfrücht, Fisch un welk Soorten Fleesch. Veel Waschen kann dat Rüken en beten minnern. De Krankheit is nich wieder slimm för den Körper, blot de Rüük vun Fisch kann licht en swoor sozial Naklapp hebben.
En Kooldhuus oder ok Köhlhuus is en Huus, dat Lüüd gemeensam bruukt, dat se dor Saken infroren lagern köönt. Fröher weren Köhltruhn noch temlich düür un kuum een kunn sik en egen Truh in’t Huus liesten. Se hebbt also gemeensam en Huus bedreven, dat en grote Köhlanlaag harr. De Kösten för een grote Anlaag sünd nich so groot as för vele lütte Anlagen. Elkeen Huusholt harr sien egen Fack in’t Kooldhuus. In dat letzte Drüddel vun dat 20. Johrhunnert sünd vele vun disse Kooldhüüs denn wedder oplööst worrn. De Köhltruhn weren nu nich mehr so düür un ok wenn en Kooldhuus noch jümmer veel effizienter weer as en Köhltruh, weer de Köhltruh in’t Huus doch bequemer as jümmer na’t Kooldhuus hen. Poor Hüüs sünd noch nableven, sünd aver nich mehr veel.
Holthusen betekent Holthusen, Gemeen in’n Landkreis Ludwigslust-Parchen, Mekelborg-Vörpommern, Holthusen, Oort in de Gemeen Weener in’n Landkreis Leer, Neddersassen, Holthusen I, Oort in de Gemeen Wriedel in’n Landkreis Ülzen, Neddersassen, Holthusen II, Oort in de Gemeen Gerdau in’n Landkreis Ülzen, Neddersassen, Holthusen, Oort in de Gemeen Meppen in’n Landkreis Eemsland, Neddersassen, Holthusen, Oort in de Gemeen Vechte in’n Landkreis Vechte, Neddersassen, Holthusen, Oort in de Gemeen Porta Westfalica in’n Kreis Minnen-Lübke, Noordrhien-Westfalen, Holthusen, Oort in de Gemeen Oldenduorp in’n Kreis Minnen-Lübke, Noordrhien-Westfalen, Holthusen II, Oort in de Gemeen Hille in’n Kreis Minnen-Lübke, Noordrhien-Westfalen, Holthusen, Oort in de Gemeen Hattingen in’n Iämpe-Ruhr-Kreis, Noordrhien-Westfalen, Holthusen, Oort in de Gemeen Lienen in’n Kreis Stemmert, Noordrhien-Westfalen Holthusen, Oort in de Gemeens Kyritz in’n Kreis Oostprignirt-Reppin, Brannenborg. Holthusen is de Familiennaam von Gottfried Holthusen (1848–1920), düütschen Koopmann un Politiker, Gustav Holthusen (1848–1883), plattdüütschen Schriever, Hans Egon Holthusen (1913–1997), düütschen Schriever, Hermann Holthusen (1886–1971), düütschen Dokter, Johannes Holthusen (1924–1985), düütschen Slavist. Kiek ok bi: Holthus, Holthausen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Gandhi is en indischen Familiennaam, de op Hindi Gröönhöker bedüden deit. Bekannt is he vör allen dör Mahatma Gandhi. Gandhi betekent Gandhi, Film över dat Leven vun Mahatma Gandhi. Gandhi is de Familiennaam von Mohandas Karamchand Gandhi (Mahatma Gandhi; 1869–1948), indischen Minschenrechts- un Unafhängigkeitskämpfer, Feroze Gandhi (1912–1960), indischen Politiker un Journalist, Indira Gandhi (1917–1984), indische Politikerin, Sanjay Gandhi (1946–1980), indischen Politiker, Maneka Gandhi (* 1956), indische Politikerin, Varun Gandhi (* 1980), indischen Politiker, Rajiv Gandhi (1944–1991), indischen Premierminister, Sonia Gandhi (* 1946), indische Politikerin, Priyanka Gandhi (* 1972), indische Politikerin, Rahul Gandhi (* 1970), indischen Politiker, Devdas Gandhi (1900–1957), indischen Unafhängigkeitskämpfer un Journalist, Gopalkrishna Gandhi (* 1945), indischen Politiker, Rajmohan Gandhi (* 1935), indischen Schriever un Wetenschopper, Ramchandra Gandhi (1937–2007), indischen Philosoph un Schriever, Manilal Gandhi (1892–1956), indischen Unafhängigkeitskämpfer un Journalist, Naval Gandhi (1897–?), indischen Speelbaas, Ela Gandhi, süüdafrikaansche Politikerin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lita Grey (* 15. April 1908 in Hollywood as Lillita Louise MacMurray; † 29. Dezember 1995 in Los Angeles) weer en US-amerikaansche Schauspelersche un de tweete Ehfro vun Charlie Chaplin. Lita Grey weer de Dochter vun en Mexikanerin un en Schotten. In’t Öller vun söss Johren is se vun Charlie Chaplin in en Restaurant opdeckt worrn, man dat hett noch wietere söss Johren duert, eh ehr Mudder ünner’t Vermiddeln vun Chaplins Helpsmann as Speelbaas Chuck Riesner Verlööf geven hett, dat se in Hollywood en Karriere maken dröff. De eerste Film, in den se mitspeelt hett weer de Chaplin-Produkschoon The Kid. Dorin speel se een „Engel vun’t Versöken“, de an Lolita denken laten hett. Dorna keem mit The Idle Class blots noch een Produkschoon, vördem ehr Verdrag utlopen de. Dree Johr later is ehr vun Charlie Chaplin wedder en Hööftrull anboden worrn, ditmol in den Film The Gold Rush. Wiel de Dreiharbeiden an den Film harr se mit Chaplin en Affär un kreeg vun em en Kind, liekers dat se eerst sössteihn Johr oolt weer. To de Tiet gell en sexuellen Kuntakt mit Minnerjohrigen na dat Kalifornische Recht jüst do veel as’n Vergewaltigen, so dat Chaplin keen anneren Weg harr, as
Taiga betekent Boreaal Nadelwoold, Vegetatschoonszoon in de nöördlichen Hemisphäär, Taiga, Stadt in Sibirien, Russland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Vulkanologie is en wetenschopplich Deelrebeet vun de Geologie un dormit vun de Eerdwetenschoppen. De Forschers, de sik mit dormit befaten doot, warrt Vulkanologen nöömt. Dat Fack is aver nich rein geoloogsch. Dor speelt ok annere Eerdwetenschoppliche Rebeden mit rin as to’n Bispeel de Eerdphysik. De Naam is afleidt vun den röömschen Gott vun’t Füer, Vulkan (lat.: Vulcanus). Ünnersöcht warrt in de Vulkanologie allens, wat mit Vulkanismus to doon hett. Dat sünd nich blots de Vulkanen sülvst, jemehr Opbo, Utsehn un verhollen, man ok de Lava, ehr Fleetverhollen un ehr cheemsch Tosamensetten, dat Magma, wat den Vulkan spiesen deit, vulkaansch Aschen, Gasen un wat anners noch dör Vulkanismus togang kummt un all annere Begeevnissen un Egenoorden, de op Vulkanismus torüchgahn doot. Vulkanologen hollt sik faken bi Vulkanen op, üm jemehr Historie un Natur to verstahn. Se ünnersöökt to’n Bispeel de Schichtfolgen vun fröhere Erupschonen, un nehmt Proven vun de Stenen un Aschen oder ok vun de Gasen, de vun en Vulkan utstött warrt, üm dorut de Tosamensetten ruttofinnen. Dorut kann een denn versöken wat ruttofinnen, woans de Vulkan entstahn is un wovun Deep de Magma kummt. En för de Minschen bedüden Teel vun de Vulkanologie is ok dat Beobachten vun
De TSG 1899 Hoffenheim (Turn- und Sportgemeinschaft 1899 Hoffenheim e. V.) is en Sportvereen ut den 3.300 Inwahners groten Stadtdeel Hoffenheim, de to de Stadt Sinsheim tohören deit. Grünnt wurrn is he an'n 1. Juli 1899 un hett nu bi 1.300 Liddmaten. Bekannt wurrn is de Vereen besunners vunwegen siene eerste Football-Mannschop vun de Mannslüde. De is in de Saison 2007/2008 in de Football-Bundsliga upstegen. Blangen Football warrt in den Vereen noch Lichtathletik un Turnen bedreven. Vun'n 1. Januar 2005 höört de Football-Afdeelung to de nee grünnte TSG Hoffenheim Fußball-Spielvertriebs GmbH. Achter den Vereen un allens, wat de schafft hett, stickt de SAP-Mitgrünner Dietmar Hopp mit al sien Geld. Mit siene Hölp hett de Vereen twuschen 1990 un 2008 den Upstieg ut de Kreisliga A bit in de Bundsliga schafft. De Heimspelen in de Vörrunn vun de Saison 2008/2009 weert in dat Carl-Benz-Stadion in Mannheim speelt. För de Trüggrunn schall denn al de nee Rhein-Neckar-Arena in Sinsheim fardig ween. Präsident: Peter Hofmann Manager: Jan Schindelmeiser Geschäftsföhrer: Jochen A. Rotthaus Direktor för Sport- un Nachwuchsförderung: Bernhard Peters In de Speeltiet 2008/2009 speelt de TSG 1899 mit düsse Mannschop: Moritz Kielbassa: „Ich bin kein Abramowitsch“. Up: sueddeutsche.de, 20. Mai 2008.
De Ratzborger See is een vun de gröttsten Seen in Holsteen, un sien nördliche Deel is de Grenz na Mekelnborg. He is ok besünners deep. Ratzborg liggt to’n Deel op en Insel in den Ratzborger See. De Waaknitz kümmt rut ut den See un geiht denn na Lübeck. De Ratzborger See is ut en Gletscherdal in de Iestied entstannen. Dorüm is he ok so deep. Fisch gifft dat ok in den See, besünners de Grote Maräne. Ratzborger See. Mehr Biller, Videos oder Audiodateien to’t Thema gifft dat bi Wikimedia Commons.
Hanoi is de Hööftstadt vun Vietnam, een Land, dat so veele Inwohners hett, wie Düütschland. De Stadt hett 3.730.000 Inwohners. Hanoi is dor de tweedgrootste Stadt in Vietnam mit. Op Vietnamsch schrifft sik de Stadt Hà Nội. Se weer vun 1940 bit 1945 vun Japan besett', man 1945 is se Hööftstadt vun Vietnam wurrn. Later is se ok de erste Hööftstadt vun dat vereenigte, kommunistische Vietnam wurrn.
Dat Kölsche Heck is en oold Landwehr ganz in’n Süden vun Westfalen an de Grenz vun dat Suerland na dat Segerland. Dat weer fröher de Grenz vun Kurköln na dat Bisdom Mainz. Dat Suerland höör to Kurköln un weer kathoolsch un dat Segerland weer evangeelsch. Vundaag is dat de Grenz vun’n Kreis Olpe na’n Kreis Siegen-Wittgenstein. Disse Grenz is toglieks ok de Spraakgrenz twischen dat westfäälsche Plattdüütsch (Suerlänner Platt) un dat Segerlandsche, wat en moselfränkschen Dialekt is. Blot in de Gemeen Menden warrt ok noorden vun dat kölsche Heck Segerlandsch snackt. Dat Landwehr bestünn ut Graven un Wall. So bi 15 bet 100 Meter wieder geev dat denn noch en tweten Graven un Wall. Op de Wäll harrn se Knicks, bi de de Telgen dalnahmen un verfluchten warrt, dat se orrig dicht sünd un dor keen so licht dörkummt. Dat schull bi de Afwehr vun Angrepen vun de je annere Sied helpen. Dat Kölsch Heck fangt an bi Rothemühle/Heid, löppt över den Bigger Berg bi Döingen, vörbi an Römershagen na’n Löffelberg. Dor drippt dat Landwehr op de moderne A 45 un geiht an’n Flooghaven vun Hünsborn lang na’n Holzklauer Schlag na de ole Straat vun Siegen na Olpe. Vun dor
De Bayer 04 Leverkusen Fußball GmbH is en Sportvereen ut Leverkusen. Dor höört bi 11.000 Liddmaten to (Stand: Januar 2006). Dor is he en vun de gröttsten Verenen in Noordrhien-Westfalen mit. Grünnt wurrn is de Vereen an'n 15. Juni 1904 unner den Naam Turn- und Spielverein 1904 der Farbenfabrik vormals Friedrich Bayer Co. Leverkusen as en Bedrievssportvereen. De Vereen, so as he hüdigendags is, is tostanne kamen, as 1984 de Vereensdelen Sportvereinigung Bayer 04 Leverkusen un Turn- und Spielverein Bayer 04 Leverkusen wedder tohopengahn sünd. In de 1920er Johren weern düsse beiden Delen ut'neen gahn. De Farven vun den Vereen sünd root un swart. Sport warrt bi Bayer 04 in 15 Afdelen bedreven. Blangen Football höört dor noch Basketball, Behinnertensport, Boxen, Fechten/Modernen Fievkampf, Freetiet- un Bredensport, Fuustball, Handball, Iessport, Judo, Kinner- un Jugendsport, Lichtathletik, Turnen, Volleyball un Cheerleader to. Den Vereen sien bekannsten Deel is de Profi-Footballafdeelung. Se warrt vun de Bayer 04 Leverkusen Football GmbH bedreven un höört to 100% to'n Vereen to. Geschäftsföhrer is Wolfgang Holzhäuser. De Mannschop is 1979 in de 1. Football-Bundsliga upstegen un speelt vun dor af an ohn Unnerlaat in düsse Speelklass. 1988 hett Bayer 04 den UEFA-Cup wunnen un 1993 güng de DFB-Pokal
Okzitanien is dat Rebeet, woneem de okzitaansche Spraak snackt warrt. Dat is dat süüdliche Halve vun Frankriek, de okzitaanschen Dalen in de italienschen Alpen, dat Aran-Daal in Spanien. De Naam lett sik vun dat Woort Oc af, wat för Ja steiht: vgl. de Langue d'oc. Dat noordfranzöösche Woort för Ja is Oui (fröher Oil): vgl. de Langue d'oïl in'n Noorden vun Frankriek. De Gruppe Anaram Au Patac sett sik för meer Autonomie in Okzitanien in.
Ben Sombogaart (* 8. August 1947 in Amsterdam) is en nedderlännschen Speelbaas, de in sien Heimat vun vele Kinnerprogrammen un -filmen bekannt is. He hett twee Söhnen, de Tweeschen Boris un Kevin. Sombogaart is an de Filmakadmie in Amsterdan utbillt worrn un hett dorna 1985 un 1985 toeerst an de Produkschonen Allemaal tuig! un Achterwerk in de kast arbeidt. Later hett he tosamenarbeidt mit den Filmproduzenten un Schriever Burny Bos. Se hebbt tohopen 1989 den Jöögdfilm Mijn vader woont in Rio dreiht. Mit sien Film Het Zakmes ut dat Johr 1993 hett he as Beste Speelbaas dat Goldene Kalf wunnen un dorto ok en Emmy. Na dissen Spood kemen noch mehr Filmen un Feernsehregen, as ton Bispeel Dag Juf, tot morgen, De jongen die niet meer praatte oder Mijn Franse tante Gazeuse. För sien Film Abeltje hett he noch mol wedder dat Golden Kalf kregen. Internatschonal bekannt worrn is Sombogaart int Johr 2002 mit den Film De Tweeling na dat Book vun Tessa de Loo, wat sien eerst Filmdrama weer, dat nich as Jöögdfilm dacht weer. Dorna hett he wietere Böker vun Annie M.G. Schmidt un anner Schrievers verfilmt un is ok noch wedder uttekent worrn. Ben Sombogaart is opstunns
Karyn Kusama (* 21. März 1968 in Brooklyn, New York) is en US-amerikaansche Speelbaas’sche un Dreihbookschrieversche. Se hett de Filmschool vun de New York University besöcht un hett dor 1992 mit den Film Sleeping Beauties ehrn Afsluss maakt. Dorna hett se Boxünnericht nahmen, üm körperlich fit to warrn. Dat hett se op de Idee bröcht, ein Film över dat Boxen to maken. Dorbi is dat Dreihbook för ehrn eersten Speelfilm rutsuert: Girlfight, den se 2000 sülvst verfilmt hett. Disse Debütfilm hett bi dat Sundance Festival 2000 twee Priesen wunnen un Kusama sülvst is op de Festivals in Cannes un Deauville as Nawusstalent uttekent warrn. 2005 is ehr Science-Fiction-Film Æon Flux rutkamen, man an de Kinokassen hett de nich so veel Spood hett. Dat jüngste Wark vun ehr weer Jennifer’s Body ut dat Johr 2009. Karyn Kusama in de Internet Movie Database (engelsch)
New York betekent New York, Stadt in de USA, New York, Bundsstaat vun de USA, New York, Oort in Iowa, USA, New York, Oort in Texas, USA, New York, Oort in Lincolnshire, England, New York, Oort in North Yorkshire, England, New York, Oort in Tyne and Wear, England, New York, Bollywood-Film von Kabir Khan ut dat Johr 2009, New York, US-amerikaansche Tiedschrift, New York, en Schriftoort, USS New York, Fregatt von de US-amerikaansche Marien (1800–1814), USS New York, Lienschipp von de US-amerikaansche Marien, nich in Deenst kamen, USS New York (ACR-2), Krüzer von de US-amerikaansche Marien (1893–1938), USS New York (BB-34), Slachtschipp von de US-amerikaansche Marien ut de New-York-Klass (1914–1946), USS New York (LPD-21), Amphibious Transport Dock von de US-amerikaansche Marien (2009). Kiek ok bi: New Yorker, Ny York, Nju Jork. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Noordneddersassisch is de plattdüütsche Dialekt, de in Ostfreesland, Ollnborg un annere Delen vun Neddersassen un in Hamborg, Sleswig-Holsteen, Däänmark un Bremen snackt ward. Vandage is dat klor de gröttste noorddütsch Dialekt un ok de wichtigste plattdüütsche Dialekt. De Subdialekten sün: Dithmarsch Ollnborger Platt Bremer Platt Sleswigsch Holsteensch Hamborger Platt Platt in de Ilvmarschen Nordhannoversch Heidjer Platt Oostfreesch Platt Emslänner Platt Noordneddersassisch Wöörbook bi Plattmakers (plattdüütsch)
Today (engelsch för vundage oder hüüt) betekent Today, Daagblatt ut Singapur, Today, US-amerikaansche Feernseh-Narichtenshow. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.